Komisija za provedbu natječaja za prijam u državnu službu na neodređeno vrijeme u Ministarstvo unutarnjih poslova, Policijsku upravu međimursku, objavljenog dana 23.08.2024. godine. godine u „Narodnim novinama” broj 99/2024, web stranicama Ministarstva pravosuđa, uprave i digitalne transformacije i Policijske uprave međimurske, te na stranicama Hrvatskog zavoda za zapošljavanje, objavljuje

**POZIV NA TESTIRANJE I RAZGOVOR (INTERVJU)  
 KANDIDATIMA/KINJAMA**  
   
   
koji/e su podnijeli/e pravodobne i potpune prijave te ispunjavaju formalne uvjete iz javnog natječaja za prijam u državnu službu na neodređeno vrijeme u Policijsku upravu međimursku, objavljenog 23.08.2024. godine u „Narodnim novinama” broj 99/2024, web stranicama Ministarstva pravosuđa, uprave i digitalne transformacije i Policijske uprave međimurske, te na stranicama Hrvatskog zavoda za zapošljavanje, za radna mjesta:

**1. SLUŽBA ZAJEDNIČKIH I UPRAVNIH POSLOVA, ODJEL ZA TEHNIKU**

**– policijski tehničar (policijski tehničar – automehaničar) – 1 izvršitelj/ica**

**2. POSTAJA PROMETNE POLICIJE ČAKOVEC**

**– daktilograf (daktilograf u smjeni) – 1 izvršitelj/ica**

koje će se održati **dana 23.09.2024. godine (ponedjeljak)** u prostorijama Policijske uprave međimurske u Čakovcu, Jakova Gotovca 7 u 09,00 sati.

**Kandidati koji udovoljavaju uvjetima iz javnog natječaja, o tome, kao i terminu testiranja, biti će obaviješteni i osobno telefonom.**

Pravni izvori za pripremu kandidata/kinja za testiranje objavljeni su na web stranici Policijske uprave međimurske istovremeno s objavom javnog natječaja.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz javnog natječaja, ne smatraju se kandidatima/kinjama prijavljenim na javni natječaj te će im biti dostavljena pisana obavijest u kojoj se navode razlozi zbog kojih se ne smatraju kandidatom/kinjama prijavljenim na javni natječaj. Obavijest će im biti dostavljena putem elektroničke pošte, a ukoliko u prijavi nisu naveli adresu elektroničke pošte, obavijest će im biti dostavljena poštanskom službom.

Sve dodatne informacije kandidati/kinje mogu dobiti na telefon  040/373-111.

**PRAVILA TESTIRANJA**

Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem ili nisu predali potpunu dokumentaciju, kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje, ne mogu pristupiti testiranju.

**NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.**

Po utvrđivanju identiteta i svojstva kandidata/kinja, isti će biti upućeni u dvoranu gdje će se održavati testiranje.

Testiranje se sastoji od provjere znanja, sposobnosti i vještina bitnih za obavljanje poslova radnog mjesta.  
  
Za provjeru znanja, sposobnosti i vještina, kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/e na testiranju ako su dobili/e najmanje 5 bodova.

**Za vrijeme testiranja nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja;

|  |
| --- |
| **NAPOMENA:**  **Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu natječaja. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja.** |

Razgovor (intervju) s kandidatima/kandidatkinjama koji zadovolje na pisanom testiranju **održati će se dana 24.09.2024. godine (utorak), s početkom u 09,00 sati, u Policijskoj upravi međimurskoj u Čakovcu, Jakova Gotovca 7**, o čemu će kandidati biti telefonski obavješteni i upoznati s točnim terminom razgovora (intervjua).

            Komisija kroz razgovor (intervju) s kandidatima/kinjama utvrđuje znanja, vještine i sposobnosti, te stečeno radno iskustvo.

           Rezultati razgovora (intervjua) boduju se na isti način kao i testiranje odnosno  svakom pojedinom kandidatu/kinji se dodjeljuje određeni broj bodova od 0 do 10.

Radi identifikacije kandidati/kandidatkinje su obavezni predočiti identifikacijsku ispravu.

Kandidati/kandidatkinje koji ne mogu dokazati identitet ne mogu pristupiti razgovoru (intervjuu).

   Komisija za provedbu natječaja